CELEX: 62015CN0444
Language: el
Date: 2015-08-17 00:00:00
Title: Υπόθεση C-444/15: Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Veneto (Ιταλία) στις 17 Αυγούστου 2015 — Associazione Italia Nostra Onlus κατά Comune di Venezia κ.λπ.

16.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 381/14
            
         Αίτηση προδικαστικής αποφάσεως την οποία υπέβαλε το Tribunale Amministrativo Regionale per il Veneto (Ιταλία) στις 17 Αυγούστου 2015 — Associazione Italia Nostra Onlus κατά Comune di Venezia κ.λπ.
   (Υπόθεση C-444/15)
   (2015/C 381/17)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per il Veneto
   
      Διάδικοι στην υπόθεση της κύριας δίκης
   
   
      Προσφεύγουσα: Associazione Italia Nostra Onlus
   
      Καθών: Comune di Venezia, Ministero per i beni e le attività culturali, Regione del Veneto, Ministero delle Infrastrutture e dei Trasporti, Ministero della Difesa Capitaneria di Porto di Venezia, Agenzia del Demanio
   
      Προδικαστικά ερωτήματα
   
   
               1)
            
            
               Ισχύει η παράγραφος 3, του άρθρου 3, της οδηγίας 2001/42/ΕΚ (1), κατά το μέρος που αναφέρεται επίσης στην περίπτωση που προβλέπεται από την παράγραφο 2, στοιχείο β', του ίδιου άρθρου, υπό το πρίσμα των περιβαλλοντικών κανόνων της Συνθήκης για τη Λειτουργία της Ευρωπαϊκής Ένωσης και του Χάρτη των Θεμελιωδών Δικαιωμάτων, στον βαθμό που εξαιρεί από τη συστηματική υποβολή σε στρατηγική εκτίμηση περιβαλλοντικών επιπτώσεων σχέδια και προγράμματα για τα οποία έχει θεωρηθεί αναγκαία η εκτίμηση επιπτώσεων σύμφωνα με τα άρθρα 6 και 7 της οδηγίας 92/43/ΕΟΚ (2);
            
         
               2)
            
            
               Σε περίπτωση επιβεβαιώσεως της ισχύος της εν λόγω διατάξεως, πρέπει να ερμηνεύονται οι παράγραφοι 2 και 3 του άρθρου 3 της οδηγίας 2001/42/ΕΚ, εξεταζόμενες υπό το πρίσμα της δέκατης αιτιολογικής σκέψεως της οδηγίας αυτής, σύμφωνα με την οποία «όλα τα σχέδια και προγράμματα για τα οποία απαιτείται εκτίμηση βάσει της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας, ενδέχεται να έχουν σημαντικές επιπτώσεις στο περιβάλλον και θα πρέπει κατά κανόνα να υποβάλλονται σε συστηματική εκτίμηση περιβαλλοντικών επιπτώσεων», υπό την έννοια ότι απαγορεύουν νομοθεσία, όπως η εθνική νομοθεσία η οποία, προκειμένου να ορίσει την έννοια των «μικρών περιοχών σε τοπικό επίπεδο» που διαλαμβάνονται στο άρθρο 3, παράγραφος 3, της οδηγίας 2001/42/ΕΚ, κάνει αναφορά σε καθαρά ποσοτικά στοιχεία;
            
         
               3)
            
            
               Σε περίπτωση αρνητικής απαντήσεως στο προηγούμενο ερώτημα, πρέπει να ερμηνεύονται οι παράγραφοι 2 και 3 του άρθρου 3 της οδηγίας 2001/42/ΕΚ, εξεταζόμενες υπό το πρίσμα της δέκατης αιτιολογικής σκέψεως της οδηγίας αυτής, σύμφωνα με την οποία «όλα τα σχέδια και προγράμματα για τα οποία απαιτείται εκτίμηση βάσει της οδηγίας 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας, ενδέχεται να έχουν σημαντικές επιπτώσεις στο περιβάλλον και θα πρέπει κατά κανόνα να υποβάλλονται σε συστηματική εκτίμηση περιβαλλοντικών επιπτώσεων», υπό την έννοια ότι απαγορεύουν νομοθεσία, όπως η εθνική νομοθεσία που εξαιρεί από την αυτόματη και υποχρεωτική υπαγωγή στη διαδικασία στρατηγικής εκτιμήσεως περιβαλλοντικών επιπτώσεων όλα τα αναπτυξιακά έργα αστικών περιοχών, νέων ή επεκτεινόμενων, που αφορούν εκτάσεις μέχρι 40 εκτάρια, ή τα έργα αναβαθμίσεως ή αναπτύξεως αστικών περιοχών εντός υφιστάμενων αστικών περιοχών που αφορούν εκτάσεις μέχρι 10 εκτάρια, μολονότι, λαμβάνοντας υπόψη τις πιθανές συνέπειες στις περιοχές, έχει θεωρηθεί για αυτές αναγκαία η εκτίμηση επιπτώσεων σύμφωνα με τα άρθρα 6 και 7 της οδηγίας 92/43/ΕΟΚ;
            
         
      (1)  Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (EE L 197, σ. 30).
   
      (2)  Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας (EE L 206, σ. 7).